ഏഴഴകിയാണവൾ

എഴുതാൻ മറന്ന കഥയിലെ ഏഴഴകിയാണവൾ 
എണ്ണക്കറുപ്പിനാൽ ചാലിച്ച ചിത്രഭൂമിക.

എത്ര രാത്രികളിലെന്നിൽ വന്നവൾ 
ഏഴരവെളുപ്പിനുയെൻ കിനാവുമായി കടന്നവൾ.

കൈത്തറി മുണ്ടിൽ കാമിനിയായവളെ
കാമം ജ്വലിക്കുന്ന കണ്ണുമായി കാത്തിരുന്നൂ ഞാൻ.

കാതങ്ങൾ താണ്ടിടാനെൻ 
കണ്ണകി നിനക്കായി കാത്തിരിക്കാം 
ഞാനിനിയുമൊരു ജന്മം കടക്കുംവരെ.

താമരപ്പൂ മിഴിയാളാമെൻ സഖി നിനക്കായി  
താലി കോർത്തിടാനൊരു  
തോലപ്പൊന്നു വാങ്ങി ഞാൻ.
 .
താരകങ്ങൾ മിന്നിത്തെളിഞ്ഞ 
രാത്രിയിൽ തഴപ്പായയിൽ 
ചാരത്തു കണ്ടു ഞാൻ നിന്നേയുമെൻ കിനാവിൽ.

അതിലോല സുന്ദര സുമുഖിയാം 
നിന്നേയും തേടിയായിരം 
കാതം നടന്നലഞ്ഞു ഞാനും.

ആദ്യ കിനാവിൽ വന്നണഞ്ഞവൾ 
ഏഴഴകിയാമെൻ കരിമിഴിക്കണ്ണഴകി.. 
നിനക്കായി നാളുകൾ കാത്തിരിക്കാമെൻ 
ജന്മം പുണ്യം പൂക്കുവാനായി.